इस बार नहीं बांटी गई निर्वाचन पर्चियां
प्रत्याशी ने पकड़ी शराब बाद में छोड़ दी
भिलाई|चुनाव में इस बार निर्वाचन पर्चियां मतदाताओं को नहीं बांटी गई। जबकि गत वर्ष दुर्ग नगर निगम, विधानसभा चुनाव में मतदाता पर्चियों का वितरण कराया गया। इसके लिए बाकायदा आंगनबाड़ी कार्यकर्ता, सहायिका, मोहर्रिर सहित अन्य की ड्यूटी लगाई गई। भिलाई के चुनाव में ऐसा नहीं किया गया। इसके चलते मतदाताओं को परेशानी उठानी पड़ी। उन्हें प्रत्याशियों के केंद्रों से करीब सौ मीटर दूर लगाए गए टेबलों तक पहुंचकर अपना नाम मतदाता सूची में खोजना पड़ा। इतना ही नहीं वहां से दी जाने वाली पर्चियों या मतदाता परिचय पत्र के आधार पर ही मतदाताओं को केंद्रों में प्रवेश दिया गया। प्रत्याशियों की पर्चियों में चुनाव चिन्ह के अलावा प्रत्याशियों की फोटो तक लगी हुई थी। इसे लेकर मतदाताओं ने आपत्ति भी की, लेकिन आपत्तियों का निराकरण तक नहीं किया गया।
दोपहर 12.20 बजे : वार्ड-6 कन्या प्राथमिक शाला में भी रास्ते पर प्रत्याशी खड़े नजर आए। मतदान केन्द्र से सौ मीटर के अंदर ही यह गलियों में खड़े होकर आने जाने वाले मतदाताओं को हाथ जोड़ हंस कर नमस्कार करते रहे।
दोपहर 3.30 बजे : वार्ड-14 प्रेरक पूर्व माध्यमिक शाला में पहरेदारी अधिक रही। यहा पर बगैर पहचान पत्र के किसी को भी अंदर नहीं जाने दिया गया।
सुबह 6 बजे : वार्ड 11 अंबेडकर नगर में मतदान केन्द्र शासकीय प्राथमिक शाला सुपेला में सुबह छह बजे से ही अधिकारी व कर्मचारी तैयार दिखाई हो गए। गेट पर ड्यूटी दे रहे निगम के कर्मचारी दिनेश सिंह से बताया सभी साहब सुबह पांच बजे से ही जाग गए। ठंड होने के बावजूद भी सुबह छह बजे तक तैयार होकर व्यवस्था जमाने में लगे रहे।
दोपहर 2.30 बजे : वार्ड 13 राम नगर में वोटरों को वाहन से लाकर दूर छोड़ते रहे। इसे देखकर अन्य प्रत्याशी भी इसी को अपना कर काम करते रहे। वहीं दो प्रत्याशियों के वोट किसी अन्य व्यक्ति द्वारा डालने पर उन्होंने हंगामा किया।
दोपहर 4 बजे : खुर्सीपार में विवाद की खबर के बाद यहा भीड़ अधिक रही। पुलिस भी तैनात दिखी।जब पुलिस सब इंस्पेक्टर से बात की तो उन्होंने इसे अफवाह बताया। वहीं वाट्सएप में झड़प की सूचना गलत होना बताया
31 दिसंबर को मतगणना
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva